  Константин Вознесенских Анжелика Тихонова корреспондент 2022-тӥ арын Удмуртиын инсультэз но инфарктэз вормем адямиослы эмъюмъёс сётонэз азьланьтозы. Сыӵе программа элькунын «Здравоохранение» йӧскалык ӵектослы луыса ужа. Со сярысь элькунысь тазалыкез утёнъя министерстволэн пресс-службаез ивортӥз. « 2019-тӥ арын Удмуртиын инфаркт бере нырысетӥ паларзэ льготая эмъюмъёс сётонъя улосвыл программа ужаны кутскиз. 2020-тӥ но 2021-тӥ аръёсы со йӧскалык ӵектослы луыса паськытатэмын вал, но табере ми инфаркт, инсульт, сюлэмазы операция бере пациентъёсмылы дунтэк эмъюмъёс сётъяны быгатӥськом. 2021-тӥ арысен льготая эмъюмъёсын тырмытон дыр кык арозь луиз. Со дыр ӵоже препаратъёс 12 сюрс пациентъёсмы басьтӥзы » Сергей Помосов, Удмуртиысь тазалыкез утёнъя министерствоысь штатэ пыртымтэ валтӥсь кардиолог 2021-тӥ арын дунтэк эмъюмъёс 7 сюрс 589 адями басьтӥз. Препаратъёслы оглом 90 миллион манетлэсь трос коньдон кошкиз. Эмъюмъёсты виымазы вирзы шуак шонертэм ветлыны кутсконэн, миокардлэн инфарктэныз курадӟем яке аортокоронарной шунтированиея операция, коронарной артериоссэс стенированиен ангиопластика, катетерной абляция лэсьтэм адямиос басьтыны быгато. Со понна пациентъёслы стационарысь потэмзы бере терапевтсы доры вазиськоно, со эмъюмъёслы рецепт гожтоз. Пусъём, Удмуртиын сюлэм но вирсэр висёнъёсын курадӟись 246,6 сюрс пациентъёс чакласько. Висисьёслэсь лыдзэс кулэстон понна 2022-тӥ арын йӧскалык ӵектос улсын кык улосвыл сосудистой центръёсысь но ньыль первичной сосудистой ёзэтъёсысь ужан тӥрлыкез выльдозы: 16 пӧртэм кулэ луись арбериос басьтозы, соос пӧлын куинь компьютерной томографъёс. Тодэ вайытом, 2022-тӥ арын Удмуртиын ковидэн висем 90 сюрслэсь трос адями мур диспансеризация ортчыны быгатоз. Тегъёс: Удмуртия Тазалык висён эмъюмъёс  